CELEX: 22010D0107
Language: bg
Date: 2010-10-01 00:00:00
Title: Решение на Съвместния комитет на ЕИП № 107/2010 от 1 октомври 2010 година за изменение на приложение XIII (Транспорт) към Споразумението за ЕИП

16.12.2010   
            
            
               BG
            
            
               Официален вестник на Европейския съюз
            
            
               L 332/57
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 107/2010
   от 1 октомври 2010 година
   за изменение на приложение XIII (Транспорт) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XIII към Споразумението беше изменено с Решение на Съвместния комитет на ЕИП № 90/2010 от 2 юли 2010 г. (1)
               
            
         
               (2)
            
            
               Регламент (ЕО) № 300/2008 на Европейския парламент и на Съвета от 11 март 2008 г. относно общите правила в областта на сигурността на гражданското въздухоплаване и за отмяна на Регламент (ЕО) № 2320/2002 (2) беше включен в Споразумението с Решение на Съвместния комитет на ЕИП № 69/2009 от 29 май 2009 г. (3) със специфичните за всяка страна адаптации.
            
         
               (3)
            
            
               Регламент (ЕС) № 1254/2009 на Комисията от 18 декември 2009 г. за определяне на критерии, позволяващи на държавите-членки да ползват дерогация от общите основни стандарти за сигурност на гражданското въздухоплаване, както и да приемат алтернативни мерки за сигурност (4), следва да бъде включен в Споразумението,
            
         РЕШИ:
   Член 1
   След точка 66зв (Регламент (ЕС) № 72/2010 на Комисията) от приложение XIII към Споразумението се вмъква следната точка:
   
               „66зг.
            
            
               
                  32009 R 1254: Регламент (ЕС) № 1254/2009 на Комисията от 18 декември 2009 г. за определяне на критерии, позволяващи на държавите-членки да ползват дерогация от общите основни стандарти за сигурност на гражданското въздухоплаване, както и да приемат алтернативни мерки за сигурност (ОВ L 338, 19.12.2009 г., стр. 17).
               За целите на настоящото Споразумение разпоредбите на регламента се изменят по следния начин:
               Настоящият регламент се прилага от датата, на която влезе в сила последното от решенията на Съвместния комитет на ЕИП, включващи в Споразумението мерките, необходими за прилагането на Регламент (ЕО) № 300/2008.“
            
         Член 2
   Текстовете на Регламент (ЕС) № 1254/2009 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 2 октомври 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (5).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 1 октомври 2010 година.
      
         
            За Съвместния комитет на ЕИП
         
         
            Председател
         
         Stefán Haukur JÓHANNESSON
      
   
   
      (1)  ОВ L 277, 21.10.2010 г., стр. 43.
   
      (2)  ОВ L 97, 9.4.2008 г., стр. 72.
   
      (3)  ОВ L 232, 3.9.2009 г., стр. 25.
   
      (4)  ОВ L 338, 19.12.2009 г., стр. 17.
   
      (5)  Без отбелязани конституционни изисквания.